CELEX: 32014D0448
Language: et
Date: 2014-07-08 00:00:00
Title: 2014/448/EL: Komisjoni rakendusotsus, 8. juuli 2014 , millega muudetakse rakendusotsust 2014/178/EL seoses sigade Aafrika katkuga Lätis (teatavaks tehtud numbri C(2014) 4925 all)  EMPs kohaldatav tekst

10.7.2014   
            
            
               ET
            
            
               Euroopa Liidu Teataja
            
            
               L 201/31
            
         KOMISJONI RAKENDUSOTSUS,
   8. juuli 2014,
   millega muudetakse rakendusotsust 2014/178/EL seoses sigade Aafrika katkuga Lätis
   
      
         (teatavaks tehtud numbri C(2014) 4925 all)
      
   
   (EMPs kohaldatav tekst)
   
      (2014/448/EL)
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
   võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 4,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (3) eriti selle artikli 4 lõiget 3,
   ning arvestades järgmist:
   
               (1)
            
            
               Nõukogu direktiivis 2002/60/EÜ (4) on sätestatud liidus kohaldatavad miinimummeetmed sigade Aafrika katku tõrjeks, sealhulgas meetmed, mida tuleb võtta sigade Aafrika katku puhangu korral ning eelkõige juhtudel, kus sigade Aafrika katku esinemist kahtlustatakse või kinnitatakse uluksigadel.
            
         
               (2)
            
            
               Komisjoni rakendusotsus 2014/178/EL (5) võeti vastu seoses sigade Aafrika katku esinemisega teatavates liikmesriikides. Osutatud otsuses piiritletakse ja loetletakse lisas piirangutega alad, diferentseeritult vastavalt riski tasemele, võttes arvesse epidemioloogilist olukorda. Selles sätestatakse ka loomatervishoiu eeskirjad, mis käsitlevad Aafrika katkust tabatud liikmesriikidest pärit sigade ja teatavate sealihatoodete transportimist, lähetamist ja märgistamist, et vältida kõnealuse haiguse levikut liidu muudesse piirkondadesse.
            
         
               (3)
            
            
               26. juunil 2014. aastal teatati sigade Aafrika katku juhtumitest Lätis uluksigadel, täpsemalt metssigadel, sigade Aafrika katku viiruse tõttu, mis toodi sisse naabruses asuvatest kolmandatest riikidest, kus kõnealust haigust esineb. Teatati ka viiruse sissetoomisest kahte väiksesse väikese bioturvalisusega põllumajandusettevõttesse samas piirkonnas. Nimetatud haiguspuhanguid koos juhtumitega, kus katku leiti metssigadel ELi välispiiri lähedal, tuleb võtta arvesse riski hindamisel praeguses epidemioloogilises olukorras. Selleks et tõrjemeetmeid sihipäraselt rakendada ja takistada haiguse levikut, samuti selleks, et vältida tarbetuid häireid liidusiseses kaubanduses ning seda, et kolmandad riigid kehtestaksid põhjendamatuid kaubandustõkkeid, tuleb koostöös asjaomase liikmesriigiga kiiresti koostada Läti nakkuspiirkondade liidu loetelu.
            
         
               (4)
            
            
               Seepärast on vaja muuta rakendusotsust 2014/178/EL, et lisada asjakohased Läti territooriumid lisa I ja II osasse.
            
         
               (5)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsuse 2014/178/EL lisa muudetakse vastavalt käesoleva otsuse lisale.
   Artikkel 2
   Käesolev otsus on adresseeritud liikmesriikidele.
   
      Brüssel, 8. juuli 2014
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  EÜT L 395, 30.12.1989, lk 13.
   
      (2)  EÜT L 224, 18.8.1990, lk 29.
   
      (3)  EÜT L 18, 23.1.2003, lk 11.
   
      (4)  Nõukogu direktiiv 2002/60/EÜ, 27. juuni 2002, millega kehtestatakse erisätted sigade aafrika katku tõrjeks ja muudetakse direktiivi 92/119/EMÜ seoses Tescheni haiguse ja sigade aafrika katkuga (EÜT L 192, 20.7.2002, lk 27).
   
      (5)  Komisjoni rakendusotsus 2014/178/EL, 27. märts 2014, loomatervishoiualaste tõrjemeetmete kohta seoses sigade Aafrika katkuga teatavates liikmesriikides (ELT L 95, 29.3.2014, lk 47).
   
      LISA
      Rakendusotsuse 2014/178/EL lisa muudetakse järgmiselt.
      
                  1.
               
               
                  I osasse lisatakse järgmine punkt:
                  „3.   Läti
                  
                  Järgmised piirkonnad Lätis:
                  
                               
                           
                           
                              Rēzekne piirkonnas järgmised vallad: Stoļerovas, Griškānu, Čornajas, Lūznavas, Maltas, Feimaņu, Silmalas ja Ozolaines.
                           
                        
                               
                           
                           
                              Riebiņi piirkonnas järgmised vallad: Riebiņu, Rušonas ja Silajāņu.
                           
                        
                               
                           
                           
                              Preiļi piirkonnas järgmised vallad: Pelēču, Preiļu ja Aizkalnes.
                           
                        
                               
                           
                           
                              Ludza piirkonnas järgmised vallad: Cirmas, Pureņu, Ņukšu, Isnaudas, Pildas, Nirzas ja Briģu.
                           
                        
                               
                           
                           
                              Zilupe piirkonnas järgmised vallad: Lauderu ja Zaļesjes.
                           
                        
                               
                           
                           
                              Daugavpilsi piirkonnas järgmised vallad: Dubnas, Višķu, Ambeļu, Biķernieku, Naujenes, Salienas, Vecsalienas, Skrudalienas, Demenes, Laucesas, Tabores ja Maļinovas.
                           
                        
                               
                           
                           
                              Kogu Ciblase piirkond.”
                           
                        
            
                  2.
               
               
                  II osasse lisatakse järgmine punkt:
                  „3.   Läti
                  
                  Järgmised piirkonnad Lätis:
                  
                               
                           
                           
                              Rēzekne piirkonnas järgmised vallad: Puša, Mākoņkalna ja Kaunata.
                           
                        
                               
                           
                           
                              Kogu Dagdase piirkond.
                           
                        
                               
                           
                           
                              Aglonase piirkonnas järgmised vallad: Šķeltovas, Grāveru ja Kastuļinas.
                           
                        
                               
                           
                           
                              Kogu Krāslavase piirkond.
                           
                        
                               
                           
                           
                              Ludza piirkonnas järgmised vallad: Rundēnu ja Istras.
                           
                        
                               
                           
                           
                              Zilupe piirkonnas Pasienase vald.”